સાયન-વેસ્ટમાં એક્સપ્રેસ હાઇવે પાસેની ફૂટપાથની કથળેલી હાલતને સુધારવાને બદલે એક કો-ઑપરેટિવ સોસાયટીમાં પેવર બ્લૉક્સ બેસાડવા માટે સાયન-માટુંગાના કૉન્ગ્રેસના વિધાનસભ્ય જગન્નાથ શેટ્ટીએ તેમનું ૨૦૧૩-’૧૪નું ફન્ડ ખર્ચવા સામે ત્યાંના સ્થાનિક રહેવાસીઓમાં નારાજગી પ્રવર્તી રહી છે. આ વિસ્તારના સ્થાનિક રહેવાસીઓએ કહ્યું હતું કે ‘સોસાયટીમાં પેવર બ્લૉક્સ બેસાડવા કરતાં પહેલાં સોસાયટીની બહારની ફૂટપાથનું રિનોવેશન કરવાની જરૂર હતી તો પણ એના પર વિધાનસભ્યને ફન્ડ ખર્ચવાનો કે એનું રિનોવેશન સંબંધિત વિભાગ પાસેથી કરાવી દેવાનો વિચાર કેમ ન આવ્યો કે પછી તેઓ વોટ-બૅન્કની રાજનીતિ ખેલી રહ્યા છે?’